
ტექნიკური დავალება

ოფისის შიდა ინტერიერის დიზაინისა და საინჟინრო პროექტის შედგენის შესახებ
შპს „ბემონი ინჟინერია და მშენებლობა“ აცხადებს ფასთა გამოკითხვას საოფისე და კომერციული ტიპის ოფისის რემონტის პროექტის შედგენის მიზნით.
ტექნიკური დავალება:
1. ოფისის ინტერიერის დიზაინის კონცეფციის შემუშავება.
2. ოფისის  პროექტის შედგენა: შენობა უნდა დაპროექტდეს  საოფისე დანიშნულების ფართად.
შედეგად, ფართი უნდა უზრუნველყოფდეს ოფისის დაახლოებით 60-მდე თანამშრომელს სამუშაო ოთახებითა და შესაბამისი დამხმარე სივრცეებით.

პროექტის მოთხოვნები:
საჭიროა  სრული დიზაინის და საინჟინრო პროექტების მომზადება საოფისე დანიშნულების ფართად მოწყობის მიზნით.

შესრულების დოკუმენტაცია:
აუცილებელია სრული დიზაინისა და საინჟინრო პროექტირების მომზადება, შესაბამისი სარემონტო მოცულობათა უწყისის  სატენდერო დოკუმენტაციისთვის. 

მიზანი და მოცემულობა (მიახლოებითი აღწერა):
ოფისის ამჟამინდელი მდგომარეობის აღწერა და პროექტირების სასურველი შედეგის მიახლოებითი ფორმულირება.
ობიექტი წარმოადგენს საოფისე და კომერციულ ფართ საერთო ფართობით 480  მ2.

ფინანსური წინადადების მოთხოვნები
1. ფასების დეტალური განაწილება:
საჭიროა ფასების დეტალური განაწილება შემდეგი კომპონენტების მიხედვით:

ფინანსური წინადადების მოთხოვნები 
· დიზაინი და საინჟინრო პროექტირება (დეტალური ღირებულება).

შესრულების გრაფიკი
· პროექტის გეგმა  წარმოსადგენია დეტალური დროებითი გრაფიკი, სადაც მითითებული იქნება დიზაინის ფაზის დასრულების თარიღები. 


მოსამზადებელი და საპროექტო ეტაპი
1. მოსამზადებელი ფაზა:
· ტექნიკური დავალების მომზადება:  დამკვეთთან სამუშაო შეხვედრებზე შეთანხმებით.
· დამკვეთის მოთხოვნების სამუშაო გეგმა: თანამშრომელთა რაოდენობისა და განლაგების განსაზღვრა, სამუშაო სივრცეების, საერთო ზონების, სერვერული ოთახების, საწყობებისა და სხვა დამხმარე ფართების რაოდენობის ჩამოყალიბება.
2. საპროექტო ფაზა (დიზაინი და საინჟინრო გადაწყვეტილებები):
· ტექნიკური დავალება 
· სივრცის ოპტიმიზაცია:  დეტალური გეგმის შედგენა სამუშაო ოთახების ტიხრებისა და დერეფნების ღია გეგმარების ან დახურული სამუშაო ოთახების კონცეფციის შექმნის შემუშავება.
· პროექტის დოკუმენტაცია: დეტალური გეგმა წინასწარი დიზაინის, ესკიზის, სამუშაო ნახაზების, საინჟინრო გათვლების (კონსტრუქციული, ელექტრო, ვენტილაცია/კონდიცირება, სანტექნიკა და ა.შ.) განხორციელების შესახებ.
· უსაფრთხოების გეგმა: შემუშავდეს შრომის უსაფრთხოებისა და ჯანმრთელობის გეგმა და დადასტურდეს მისი შესაბამისობა საქართველოს კანონმდებლობასთან.

სავალდებულო საპროექტო დოკუმენტაცია
1. აზომვითი ნახაზი: შემსრულებელი ვალდებულია ობიექტზე ადგილზე გამოცხადებით ჩაატაროს ფართის (480 მ²) დეტალური აზომვა.
2. არქიტექტურული და ინტერიერის პროექტი : (ყველა გეგმაზე მითითებული უნდა იყოს მასალების ან სამუშაოების რაოდენობა/კვადრატულობა):
· მთელი ოფისის დიზაინის კონცეფციის მომზადება (პრეზენტაცია).
· რენდერების მომზადება (3D ვიზუალიზაცია: ინტერიერი).
· ოფისის ანაზომის შედგენა.
· საპროექტო გეგმების მომზადება (ზონირება).
· ავეჯის განლაგების გეგმა და სრული საწარმოო ნახაზები/სპეციფიკაციები (ზომებით, მასალებითა და ფურნიტურით).
· კედლებისა და ტიხრების მოწყობის გეგმა.
· იატაკის, ჭერისა და სანათების განაწილების გეგმები. 
· სანათებისა და ელექტრო გაყვანილობის გეგმა.
· IT და სუსტი დენების განაწილების გეგმა.
· კედლების მოპირკეთების გეგმა და განშლის გეგმა.
· კვანძებისა და დეტალების გეგმა.
· ავეჯის ნახაზების გეგმები.
· ჭრილების გეგმა.
· კარ-ფანჯრის სპეციფიკაცია.
· ფურნიტურის, მასალებისა და ინტერიერის სპეციფიკაციის ცხრილი.
· მოცულობათა უწყისის ცხრილი.

2. საინჟინრო პროექტები (მოცულობათა უწყისის ცხრილით):
· ელექტროობის პროექტი: უნდა მოიცავდეს ოფისის სრული გაყვანილობის - ელექტროობის განაწილების გეგმებს.
· სუსტი დენები: 
· ვიდეოთვალთვალი
· კომპიუტერული და IT ქსელები
· დაშვების კონტროლი
· გათბობა, ვენტილაცია და კონდიცირება (HVAC): შენობის ცენტრალურ/საგარეო აგრეგატებთან ინტეგრირებული HVAC სისტემის პროექტირება (ნულიდან).
· წყალკანალიზაციის პროექტი:  არსებული ცენტრალური დგარებიდან შიდა წყალმომარაგებისა და კანალიზაციის ქსელის ნულიდან დაპროექტება და შიდა დაქსელვის სრული სქემის შემუშავება.
· ხმის აკუსტიკური  ხშობის პროექტი : საჭიროებისამებრ (დამკვეთთან შეთანხმებით )
· უსაფრთხოების და სახანძრო სისტემის პროექტი:
· სახანძრო ქრობა და სიგნალიზაცია
· გამოცხადება-გახმოვანება და საევაკუაციო განათება


საავტორო უფლებები და პასუხისმგებლობა 
საავტორო უფლებების გადაცემა: პროექტის წარმატებით დასრულებისა და ანაზღაურების სრულად მიღების შემდეგ, პროექტირების შედეგად შექმნილი ყველა ნახაზი, დოკუმენტი, დიზაინ-კონცეფცია და საინჟინრო გათვლა სრულად გადაეცემა დამკვეთის (შპს “ბემონი ინჟინერია და მშენებლობა”) საკუთრებაში და მასზე საავტორო და გამოყენების ექსკლუზიური უფლება ექნება დამკვეთს.

საპროექტო დეფექტებზე პასუხისმაგებლობა: შემსრულებელი იძლევა მინიმუმ 3 (სამი) წლიან გარანტიას საპროექტო დოკუმენტაციაში დაშვებულ შეცდომებზე, უზუსტობებსა და დეფექტებზე, რომელთა გამოვლენა მოხდა პროექტის განხორციელების (მშენებლობის) ან ოფისის ექსპლუატაციის პერიოდში.

საავტორო / ტექნიკური ზედამხედველობა (დამატებითი არჩევითი მომსახურება): დამკვეთის სურვილის შემთხვევაში, შემსრულებელი იღებს ვალდებულებას, სარემონტო-სამშენებლო სამუშაოების მიმდინარეობისას უზრუნველყოს საავტორო ზედამხედველობა, შესრულებული სამუშაოების საპროექტო დოკუმენტაციასთან შესაბამისობის დადგენის მიზნით. 
მომსახურება მოიცავს: ობიექტზე პერიოდულ ვიზიტებს, შემსრულებელ (სამშენებლო) კომპანიასთან კონსულტაციებს, პროექტიდან აცდენების პრევენციასა და საჭიროებისამებრ საპროექტო დოკუმენტაციაში ოპერატიული ცვლილებების შეტანას. 
აღნიშნული მომსახურება წარმოადგენს არჩევით პირობას. დამკვეთი იტოვებს უფლებას, მისი შესყიდვის შესახებ გადაწყვეტილება მიიღოს საპროექტო სამუშაოების დასრულების შემდეგ.

კონფიდენციალურობის ვალდებულება: შემსრულებელი და მისი პერსონალი იღებენ ვალდებულებას, შეინარჩუნონ სრული კონფიდენციალურობა პროექტთან დაკავშირებული ნებისმიერი ინფორმაციის, დოკუმენტაციისა და შიდა ბიზნეს-პროცესების შესახებ, რაც მათთვის ხელმისაწვდომი გახდება საპროექტო სამუშაოების შესრულებისას.
